Gode+verktøy+for+elever

=Noen web 2.0-verktøy som egner seg for elevpresentasjoner=

GoAnimate
[|GoAnimate] er et morsomt verktøy for animasjon av for eksempel historier, dikt etc. Man kan velge mellom en mengde forhåndsdefinerte maler, eller laste opp sine egne.

Eksempel på elevarbeid: media type="custom" key="2948399" Laget av Nikolai, Karoline, Diana og Marianne, Sandvika vgs. Basert på lyrikk av Jan Erik Vold, og inngår i en større presentasjon av dette. Du finner også noen gode eksempler på elevarbeider på Leif Harboes wiki.

Glogster
[|Glogster] lar elevene lage en montasje omkring et emne, et dikt, en periode etc. En slik "plakat" kan brukes i stedet for tradisjonelle veggaviser. Det er mulig å legge inn bilder, lyd, film og musikk. Det ferdige produktet kan publiseres (embeddes) på en blogg eller annen nettside. Passer for alle mellom 9 og 99 år!

Eksempel: Alexandras svar på en oppgave om å lage en "glogg" med en person hun ser opp til: [|Tom Ford].

Wordle
[|Wordle] er et visualisjonsverktøy som kan brukes til å lage oversikter over stikkord som definerer tekst, nettsider osv. Kan for eksempel fungere veldig fint som igangsetter av en samtale omkring en novelle. Avisartikler kan legges inn for å lage oversikt over viktige stikkord for elevene, sliks om jeg har gjort i dette eksempelet for å prøve å trekke ut essensen av [|en kronikk i bt om internett og blogging 30.12.08]. Dette har allerede vært prøvd med stort hell på skolen vår i [|samfunnsøkonomi, læreren bak denne ideen heter Anne Cathrine Gotaas]. Se også mer [|på bloggen min].

Dipity
[|Dipity er et flott tidslinjeverktøy] til bruk i historie, samfunnsfag og norsk for å nevne noe. Man må registrere seg som bruker, men det er gratis. Det er enkelt å legge til tekst, lyd, bilder og video på tidslinjen, og den kan redigeres av flere samtidig. Under ser du en tidslinje om norsk språkhistorie fra 1800-tallet. media type="custom" key="2950179"

Mindomo
[|Mindomo] er et bra verktøy for å lage digitale tankekart. Fleksibelt og bra.